Väikelinnas kultuuriüritust korraldades peab ilmselt väga hoolega jälgima, et samal päeval midagi vähegi konkureerivat ei toimuks. Üks suvetuur või muidu jant on väikelinna jaoks niigi palju, saati siis mitu pidu korraga.  Käisin eile kontserdil. Rakvere kirikus esines ansambel Tbilisi. Georgiast, nagu nüüd öeldakse. Need mehed on Eestis küll ja rohkem esinenud, nii et ilmselt nad erilist tutvustamist ei vajagi. Võimas laul, viis meest kõlasid nagu suur koor. Otse loomulikult oli kavas ka Suliko, nii et täis värk.  Publikut oli nii 50 inimese ringis. Samal ajal tuuritas samas linnas Komöödiateater etendusega "Spioon Venemaalt", neil olla üle 200 vaataja olnud. Nali müüb ilmselt paremini, ehkki kuuldavasti väga naljakas  polnudki. Igaks juhuks ei kommenteeri.  Laupäeval lähen Jäneda Talupäevadele.